KIPINDJI 5
Alukiila kwi “Mulami a mikooko na a myuuwa yeenu”
Ku nkalakasho ibatwisambila mu uno broshire, omono namu shi kwi lumune sunga ibungi ikukwate su? Su mbyabya, we munkatshi mwa bantu be buwa. Bafubi be bungi basha bulamate b’Efile Mukulu
Yehowa ekala kwanka boobe bu bibokumiina kwalukiila kwadi
SHINKAMISHA shi Yehowa ekala kwanka boobe bu bibokumiina kwalukiila kwadi. Akyebe nkukwasha bwa kumona bya kukila na twinyongoshi, bwa kupanda ku malonda oodi mutapikye kwishimba, na kupeta butaale bwa mu binangu na mwishimba abutuukila mu kwikala na kondo k’eshimba katookye. Paapa, we mulombeene kupusha bu muntu abatakula bwa kufubila Yehowa dingi pamune na balangwidi noobe. Nshalelo oobe akyebe kwikala nka bu a bangi beena Kidishitu ba kumpala, babaabadi bafundjile kwi mutumibwa Mpyeele shi: “Nubaadi bapambukye bu mikooko, anka binobino nubataadiila kwi mulami a mikooko na a myuuwa yeenu.”
Kwalukiila kwi Yehowa nyi kintu kimune kii na muulo kyoodi mulombeene kukita. Bwakinyi? Okyebe kusankisha eshimba dya Yehowa. (Myeele 27:11) Nka bu byouku, Yehowa e na ngikashi, na myanda yatukitshi ngilombeene kumusankisha. Byabya, Yehowa t’etukitshisha pa bukopo bwashi tumufule sunga shi tumufubile nya. (Miiya Ikituulwe 30:19, 20) Ungi muntu apatuulaa myanda i mu bible bambile shi: “Takwi mushindo wa kushitwila paasha pa kiibi ky’eshimba dya muntu nya. Abitungu kwikifungwila munda.” P’atulangwila Yehowa n’eshimba diwule na muloo, twi balombeene kushitula kyakya kiibi. Nsaa y’atukitshi byabya, atumupa kyabuntu kya muulo ukata
Na dingi, nsaa y’obanguula myanda ya mu kikudi, bulanda boobe bwa mu kikudi abukalombashiibwa. (Mateo 5:3) Mu mushindo kinyi? Bantu be pa nsenga bakwete kwiyipusha shi, ‘bwakinyi twi pano?’ Be na lukalo lutaka lwa kupeta myaluulo ku nkonko itale kepatshila ka muwa. Bantu be na lwalwa lukalo mwanda Yehowa mwibapangye nalo. Mmwitupangye bwashi tupete muloo wa kumufubila. Tatwi balombeene kupeta ungi muloo ukile uno wa kuuka shi tukwete kumulangwila na kifulo kyooso.
Shinkamisha shi Yehowa akumiina walukiile kwadi. Mushindo kinyi oodi mulombeene kwibishinkamisha? Banda kutala: Uno broshire mmulumbuulwe kalolo, ku bukwashi bwa nteko i bungi. Mbakakye binangu byobe ku myanda i mwanka pangi kwi mukulu mwina Kidishitu sunga ungi mwina kukumiina. Ndjo obe nkumubadika na nkutambula mukandu wi mwanka. Bino byooso abishinkamisha shi Yehowa ta mukwilwankane nya. Mu kwilekeena na byabya, kwete nkwitanyina kwadi na kalolo kooso.
Twi balombeene kunyingishiibwa dingi nsaa y’atuuku shi Yehowa t’ayilwankanaa bafubi baye nya. Byabya ndjo bibaadi bishinkamishishe ungi mukwetu mukashi abetanyinaa bu Donna. Bambile shi: “Nabangile kupambuka mu bya binyibinyi ku kapeela kapeela, kadi ami nkubanga kunangusheena mu mayi e mu Misambo 139:23, 24, aamba shi: ‘Efile Mukulu, ntaluule, oshinguule bii eshimba dyande; ntompe, owukye bii nkalakasho yandi nayo. Otale su naalondo eshinda dii masaku, onkunkushe mwishinda dyaa-ikalaika.’ Naadi nauku shi ntshi a pano
“Nabangile kumona shi Yehowa ta mmusumbushene mususa su ngumune; naadi penda na lukalo lwa kwalukiila kwadi”
Tukwete kwela nteko bwashi noobe namu opetuule dingi “muloo wa Yehowa.” (Neemi 8:10) Nsaa ywalukiila kwi Yehowa t’okedidi efuku su ndimune nya.
swh_Latn ibo_Latn lua_Latn wol_Latn bem_Latn lua_Latn bem_Latn bem_Latn bem_Latn bem_Latn lua_Latn